
GOKI-8/2016
Tisztelt Ajánlattevő!

A Gottsegen György Országos Kardiológiai Intézet a jelen közbeszerzési eljárásban cell saver szettek beszerzését kívánja a felhívásban és a dokumentációban részletezettek szerint megvalósítani.

Az ajánlat kidolgozásának alapját a felhívás és a dokumentáció együttesen képezik, amelyek kiegészülnek a közbeszerzésekről szóló 2015. évi CXLIII. törvény (a továbbiakban: Kbt.) szerint adott tájékoztatással. 

Az ajánlat elkészítéséhez Ajánlatkérő dokumentációt állított össze, amely utal azon igazolásokra illetőleg nyilatkozatokra, amelyeket az ajánlatnak tartalmaznia kell. A dokumentációban található – mellékletként megjelölt – formanyilatkozatokat cégszerűen aláírva kell az ajánlathoz csatolni.

A dokumentáció nem mindenben ismétli meg a felhívásban foglaltakat, azt kiegészíti, így a dokumentáció a felhívással együtt kezelendő. 

A dokumentáció közreadásával az a célunk, hogy segítséget nyújtsunk ajánlatának a Kbt. előírásainak és elvárásainknak megfelelő, minden egyes követelményt teljesítő összeállításához. A dokumentáció elkészítésének általunk nem titkolt célja többek között az is: szeretnénk elérni, hogy a felhívásra minél több érvényes ajánlatot kapjunk.

Előzőekre tekintettel a dokumentáció kizárólag az ajánlat összeállításához elengedhetetlenül szükséges információkat, nyilatkozatokat, igazolásokat és egyéb dokumentumokat (továbbiakban: dokumentumok) tartalmazza, a jegyzékben meghatározott sorrendben. A kért, s a jegyzékben megadott sorrendet kérjük, hogy ajánlatának összeállításakor is szíveskedjék betartani oly módon, hogy először a saját (ajánlattevő), majd esetleges alvállalkozói, azt követően pedig az alkalmasság igazolására bevont egyéb szervezetre vonatkozó dokumentumait (nyilatkozat, igazolás, stb.) helyezi el. Amikor ajánlatát teljes körűen összeállította, kérjük az egyes oldalakat (a csatolt dokumentumokkal együtt) folyamatosan növekvő sorszámmal szíveskedjék.

Kéréseink teljesítése mindkettőnk számára hasznos, hiszen:

· Önnek, mint ajánlattevőnek megkönnyíti összeállított ajánlatának benyújtás előtti ellenőrzését abból a szempontból, hogy az valóban tartalmazza-e a Kbt.-ben, a felhívásban, és a dokumentációban előírt dokumentumokat;

· Nekünk, mint ajánlatkérőnek pedig nagymértékben segítséget nyújt ez által ajánlata – bontáskori, és azt követő – alaki, formai- és tartalmi szempontok szerinti felülvizsgálatánál, tehát végső fokon a felhívásban, illetőleg a dokumentációban meghatározott feltételeknek való megfelelésének meghatározásához.

Kérjük, hogy ajánlata összeállítását megelőzően figyelmesen tanulmányozza át a dokumentációban leírtakat.

Szeretnénk arra is felhívni szíves figyelmüket, hogy – miután a Kbt. 46. § szerint a szabályosan lezárt dokumentációkat 5 évig sértetlenül meg kell őrizni – a dokumentációban elhelyezett dokumentumok eredeti példányát visszaadni nem áll módunkban, továbbá ugyanezen okból a dokumentációhoz külön csatolt dokumentumokat sem áll módunkban elfogadni. 

Bízunk abban, hogy a Kbt., a felhívás és a dokumentáció együttesen elegendő útmutatást nyújt érvényes ajánlatának összeállításához és benyújtásához.

Budapest, 2016. 07 hó 15 nap

Tisztelettel: 





Dr. Ofner Péter




        Főigazgató főorvos

I. SEGÉDLET AZ AJÁNLAT ÖSSZEÁLLÍTÁSÁHOZ

1. Általános megjegyzések

1.1. Az ajánlat elkészítésével, az ajánlat benyújtásával kapcsolatos költségeket az Ajánlattevő viseli.

1.2. Az ajánlattevő az ajánlatában szereplő adatok hitelességéért felelősséggel tartozik.

1.3. Az ajánlat pénzneme: Forint

1.4. Az Ajánlatkérő az ajánlattételi határidő lejártáig bármikor jogosult módosítani az ajánlattételi felhívásban, illetve a dokumentációban meghatározott feltételeket. 

1.5. Kérdéseket kizárólag írásban lehet feltenni, a közbeszerzési törvény által meghatározott határidőn belül. Az ajánlatkérő a feltett kérdésekre írásban megküldi a választ. Telefonon érkező kérdésekre az esélyegyenlőség elvének biztosítása érdekében nem áll módunkban választ adni!
1.6. Az ajánlatot nem lehet ceruzával készíteni. Az ajánlatban nem lehet áthúzás, átírás vagy betoldás. Az olyan ajánlatot, amelyet az Ajánlattevő saját feltételeinek, kikötéseinek beszúrásával, becsatolásával nyújtott be, az Ajánlatkérő érvénytelennek tekinti.

1.7. Az Ajánlatkérő a jelen dokumentáció mellékletében a Közbeszerzési törvény előírásainak megfelelő iratmintákat bocsát az Ajánlattevők részére, de a jelen ajánlati dokumentáció mellékletében nem szerepel az ajánlathoz csatolandó összes nyilatkozatra, illetve igazolásra vonatkozó minta. Ezen további nyilatkozatok, igazolások törvényi, valamint az ajánlattételi felhívásban és a dokumentációban foglaltaknak való megfelelősége az Ajánlattevő felelőssége!

2. Az ajánlat benyújtásának formai kellékei

2.1. Az ajánlatot 1 eredeti papíralapú példányban szükséges elkészíteni, és az Ajánlatkérőhöz eljuttatni. Az ajánlatot kérjük beadni 1 elektronikus példányban (CD/DVD), amely az eredeti példányról készült hiánytalan, szkennelt ajánlatot tartalmazza teljes terjedelemben.

2.2. Az ajánlat eredeti példányát zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, vagy az ajánlattevő részéről erre jogosultnak alá kell írni, úgy hogy a bélyegző, illetőleg az aláírás egy része a matricán legyen.

2.3. Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is elfogadja. 

2.4. Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak.

2.5. Az ajánlatban lévő, minden - az ajánlattevő vagy alvállalkozó, vagy egyéb szervezet által készített - dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak. A természetes személyek maguk kötelesek aláírni az őket bemutató, illetve a rendelkezésre állásukat bizonyító iratot.

2.6. Az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

2.7. Az ajánlatot roncsolásmentesen megbonthatatlan módon kérjük benyújtani.

Az ajánlat eredeti papíralapú és az elektronikus példányát 1 közös nagy borítékban, vagy csomagban kell elhelyezni, és azt úgy kell lezárni, hogy bármilyen illetéktelen beavatkozás, vagy annak akár csak a kísérlete is felfedezhető legyen. A csomagoláson fel kell tüntetni: „Cell saver szettek beszerzése”
2.8. Az ajánlatot az Ajánlatkérő - visszaigazolás mellett - átveszi, de azt részére postai úton is meg lehet küldeni tértivevényes küldeményben.

2.9. Az ajánlatok postai feladás vagy futárszolgálat igénybe vételével történő benyújtása esetén fennálló kockázatokat (az ajánlatot tartalmazó boríték elvesztése, megsérülése, lezártságának megszűnése, a kézbesítés elkésettsége stb.) az Ajánlattevők viselik.

2.10. Az Ajánlatkérő az ajánlat átvételét megtagadja, ha az azt tartalmazó boríték sérült, vagy nyitott.

2.11. Amennyiben a pályázat az ajánlattételi határidő lejártát követően érkezett, úgy azt Ajánlatkérő átveszi, az átvétel időpontjának pontos feltüntetésével és bontatlanul megőrzi.

2.12. FIGYELEM! Közös ajánlattétel esetén valamennyi ajánlattevői nyilatkozaton szerepelnie kell mindegyik közös ajánlattevőnek, és ezen nyilatkozatot mindegyik közös ajánlattevőnek cégszerűen alá kell írnia! 

3. Az ajánlat részeként benyújtandó igazolások, nyilatkozatok jegyzéke

3.1. Ajánlatkérő csak teljes mértékben kitöltött, cégkivonatban feltüntetetten cégjegyzésre jogosult, aláírási címpéldányt csatolni tudó személy(ek) által aláírt nyilatkozatokat, űrlapokat, táblázatokat fogad el, vagy ilyen személyek által meghatalmazott személy részéről aláírt nyilatkozatot. 

3.2. Ajánlattevő köteles a nemleges dokumentumokat is becsatolni, amelyet áthúzással és szignóval kell ellátni.

3.3. Az ajánlatnak az alábbi nyilatkozatokat, dokumentumokat, mellékleteket kell tartalmaznia az alábbiak figyelembe vételével, az alábbi sorrend betartása mellett:

3.3.1. Fedlap (borítólap): tartalmazza az ajánlattevő, közös ajánlattevők megnevezését, a közbeszerzési eljárás tárgyát, a rész(ek) megnevezését mely(ek)re ajánlatot tesz.

3.3.2. Felolvasólap: a minta szerinti tartalommal, cégszerűen aláírva, eredeti példányban. 

3.3.3. Kereskedelmi ajánlat, a minta szerinti tartalommal az elektronikus adathordozóra szerkeszthető formátumban is kérjük szíveskedjenek rámenteni. A kereskedelmi ajánlatban szettek, csomagok esetén az azok részét képező egyes termékek árát is kérjük külön-külön megjelölni.

3.3.4. Tartalomjegyzék: oldalszámozással, amely teljes részletességgel mutatja, hogy az ajánlatban lévő dokumentumok az ajánlat mely oldalán találhatók meg.

3.3.5. Ajánlattevői nyilatkozatok 
3.3.6. Aláírási címpéldány: az ajánlattevő, alvállalkozó, kapacitást nyújtó szervezet  szerinti nevében aláíró és szignáló személy aláírási címpéldányának vagy a 2006. évi V. törvény 9. § (1) bekezdés szerinti aláírási-mintájának másolati példánya. Ajánlattevő - amennyiben az ajánlatot a cégkivonatban nem szereplő kötelezettségvállaló(k) írták alá - csatolja - a meghatalmazott aláírását is tartalmazó - írásos meghatalmazást.

3.3.7. Közös ajánlattevők megállapodása: kizárólag közös ajánlattétel esetén kell csatolni a minta szerinti tartalommal, valamennyi ajánlattevő által cégszerűen aláírt megállapodás eredeti, vagy hiteles másolati példányát.

3.3.8. A pénzügyi-gazdasági alkalmasságra előírt igazolások és nyilatkozatok: a felhívás III.1.2) pontja szerint.

3.3.10 A műszaki-szakmai alkalmasságra előírt igazolások és nyilatkozatok: a felhívás III.1.3) pontja szerint.

3.3.11 Amennyiben az ajánlattevő nem az eszköz/termék gyártója, csatolja a gyártó nyilatkozatát arról, hogy az ajánlattevő jogosult az eszközt/terméket forgalmazni.

3.3.12 Folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást.

3.3.13 Átláthatósági nyilatkozat

3.3.14 Az ajánlat 1 elektronikus példányban is benyújtandó (pl. szkennelve és CD vagy DVD lemezre mentve).

II. SZERZŐDÉSTERVEZET

ADÁSVÉTELI SZERZŐDÉS

Gottsegen György Országos Kardiológiai Intézet (bankszámla szám: 10032000-01491869-00000000 számlavezető: Magyar Államkincstár, székhely: Budapest, Haller utca 29, képviseli: Dr. Ofner Péter), mint vevő (a továbbiakban: Vevő),

 másrészt

……………………………..... nevű eladó (bankszámla szám: ………………………….  számlavezető: ………………………….., székhely: …………………………………………..  képviseli:  …….…………………) (a továbbiakban: Eladó)  

között, az ajánlatában felsorolt termékek szállítására a következő feltételek mellett:

l./
Eladó ezen szerződés aláírásával a Vevő által a Kbt. ….. §. alapján „Cell-saver szettek beszerzése” tárgyban kiírt ... hird. számon megjelent GOKI-8 számú közbeszerzési eljárás ajánlata elfogadása eredményeként kötelezettséget vállal arra, hogy az ajánlatkérő által az ajánlattételi felhívásban és a közbeszerzési dokumentumban felsorolt és a Vevő által elfogadott termékmennyiséget az ugyanott meghatározott minőségben a Vevő részére leszállítja. A szerződés időtartama a szerződés aláírását követően 12 hónapig tart. 
2./
Eladó tudomásul veszi, hogy a Vevő az 1./ pontban meghatározott árumennyiséget olyan módon köteles tőle megvásárolni, ahogy ez a jelen pontban szabályozásra kerül.

Vevő az 1./ pontban említettek szerint az Eladó minden eltérés nélkül elfogadott ajánlat szerinti termékeit havonta vásárolja meg az Eladótól úgy, hogy a szerződéses időszak végéig a teljes mennyiség legalább -30 %-a (azaz a teljes mennyiség legalább 70 %-a) lehívásra kerüljön.

A Vevő a kért szállítási határidő előtt legalább 3 nappal köteles a megrendelést faxon vagy elektronikus levélben feladni Eladó kapcsolattartója számára, aki ennek feladását követő 3 napon belül – külön visszaigazolás hiányában is – köteles teljesíteni. 

3./
Eladó kötelezi magát arra, hogy a 2./ pontban említett lehívás szerinti termékeket a lehívásban foglalt mennyiségben, választékban és méretben a tárgyhónapon belül havonta olyan ütemezésben szállítja le a Vevő által erre feljogosított szervezeteinek, ahogy ez a lehívásban meghatározásra került.
A nyertes ajánlattevő jogosult a szerződés időtartama alatt új fejlesztésű innovatív terméket szállítani, az ár vagy egyéb szerződéses feltételek módosítása nélkül. Az ár-érték arányosságot és a szakmai minőségi megfelelést az ajánlatkérő képviselőjével köteles egyeztetni.

A lehívásnak megfelelő szállítás a felek egyező megállapodása szerint akkor történik meg szabályszerűen, ha az Eladó vagy az általa igénybe vett Fuvarozó az árukat tartalmazó egyes szállítmányokat az Eladó kockázatára a Vevő központi raktárába (1096 Budapest, Haller u. 29.) leszállítja, (leszállíttatja) és a küldeményt csomagolási egységenként átszámolva a lehívásban megjelölt egység vagy személy részére mennyiségileg átadta. Az Eladó a leszállított termékeket bontatlan gyári csomagolásban, gyári tartozéklista alapján, minőségtanúsítással és egyéb dokumentációkkal együtt adja át a Vevőnek. A csomagolásnak alkalmasnak kell lennie arra, hogy a termékek épségét a fuvarozás és a tárolás időtartama alatt megóvja.

A minőségmegvizsgálás helye a Vevő székhelye. A Vevő a leszállított és a fentiek szerint mennyiség szerint átvett termék csomagoláson belüli mennyiségi, minőségi átvételét folyamatosan végzi. Az Eladó vállalja, hogy a szerződés teljesítésének időtartama alatt folyamatosan rendelkezésre áll, konzultációs lehetőséget biztosít. 

Átvételre jogosult személy: raktáros illetve a helyettesítéssel megbízott személy.

Egyetértenek a szerződő felek abban, hogy az Eladónak a jelen pontban foglaltakkal kapcsolatban felmerült költségei fedezetére az 1./ pontban említett elfogadott ajánlat szerinti ár szolgál.

Kapcsolattartó a Vevő részéről: anyaggazdálkodási osztályvezető

Kapcsolattartó az Eladó részéről: …

A szerződés teljesítésében közreműködő, igénybe venni kívánt alvállalkozók neve, címe: …

4./
AZ ELLENSZOLGÁLTATÁS TELJESÍTÉSE
Vevő a megrendelés teljesítését igazoló szabályszerű, mindkét fél által aláírt átvételi elismervénnyel vagy szállítólevéllel felszerelt számlát a Kbt. 135. §-a, a Ptk. 6:130. § (3) bekezdése, az 1997. évi LXXXIII. törvény 9/A. § a), valamint az Art 36/A.§ szerint a számla kézhez vételtől számított  60 napon belül banki átutalással egyenlíti ki az Eladónak.

Nem vitatott a szerződő felek által, hogy a szerződéses időszak folyamán az egyes számlákba csak azok az árak, árképzési tényezők és költségek állíthatók be, mégpedig ugyanolyan mértékben, amelyeket az 1./ pont értelmében az Eladó elfogadott ajánlata tartalmaz, függetlenül attól, hogy a magyarországi vagy a világpiaci árak miképpen alakulnak, és hogy hogyan változik az inflációs ráta, vagy a deviza átszámítási kulcs.

A Vevő előleget nem fizet.

A számlához tartozó lehívás teljesítését igazoló – a vevőtől származó – átvételi elismervényt vagy szállítólevelet csatolni kell és az így kiállított és felszerelt számlát az Eladó közvetlenül az Intézet Gazdasági Igazgatóságára nyújtja be. 

Amennyiben Vevő az Eladó számláját a jelen pontban rögzített határidőn belül nem egyenlítené ki, köteles az Eladónak a Ptk. idevonatkozó szabályai szerinti mindenkori érvényes késedelmi kamatot is megfizetni.

Eladó 

a) nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.

A szerződés teljesítésének teljes időtartama alatt az Eladó a tulajdonosi szerkezetét a Vevő számára megismerhetővé teszi, és a fenti ügyletekről a Vevőt haladéktalanul értesíti.

5./ A SZERZŐDÉST BIZTOSÍTÓ MELLÉKKÖTELEZETTSÉGEK

A Ptk. 6:186. § (1) szerint „A kötelezett pénz fizetésére kötelezheti magát arra az esetre, ha olyan okból, amelyért felelős, megszegi a szerződést.” 

5.1. SZAVATOSSÁG ÉS JÓTÁLLÁS
Szerződő felek egyetértenek abban, hogy a termékkel kapcsolatos szavatosság és jótállás szabályaira - az 1./ pontban foglaltak függvényében - az elfogadott ajánlat tartalma az irányadó. A jótállási idő egy év.
Eladó kijelenti és szavatosságot vállal azért, hogy a jelen szerződés tárgyát képező termékek rendelkeznek jogszerű forgalomba hozatalt igazoló dokumentumokkal, érvényes forgalomba hozatali engedéllyel.

A kötbér szabályozására irányadók a Ptk. 6:186.-189. § rendelkezései.

5.2. KÉSEDELMES TELJESÍTÉS, KÉSEDELMI KÖTBÉR
A minőségi hibákkal vagy a mennyiségi eltérésekkel, hiányokkal kapcsolatos igényeket a Vevő azok észlelését követő 3 munkanapon belül bármikor kifogás tárgyává teheti az Eladónál, feltéve, hogy a szavatossági idő még érvényben van. Ezen esetben, a Vevő tartozik - a jelzett 3 munkanapos határidőn belül - az Eladót közös jegyzőkönyv felvételére meghívni.

A kötbér mértéke késedelem esetén a késedelmesen szállított árucikkek nettó értékének figyelembevételével napi 1 százalék, legfeljebb azonban az érintett nettó áru-érték 10%.-a.

A késedelmi kötbér maximumának elérése esetén a Vevő elállhat késedelemmel érintett termékek megrendelésétől és meghiúsulási kötbért érvényesíthet.

5.3. HIBÁS TELJESÍTÉS, HIBÁS TELJESÍTÉSI (MINŐSÉGI) KÖTBÉR
Egyetértenek a szerződő felek abban, hogy a szállításból, ill. fuvarozásból eredő hibákkal kapcsolatban a Vevő a teljesítés megtörténtétől számított 3 munkanapon belül jogosult az Eladóval szemben fellépni. A minőségi hibákkal vagy a mennyiségi eltérésekkel, hiányokkal kapcsolatos igényeket a Vevő azok észlelését követő 3 munkanapon belül bármikor kifogás tárgyává teheti az Eladónál, feltéve, hogy a szavatossági idő még érvényben van. Ezen esetben, a Vevő tartozik - a jelzett 3 munkanapos határidőn belül - az Eladót közös jegyzőkönyv felvételére meghívni.

Vevő hibás teljesítés esetén kéri a hibával érintett termék kicserélését. A hibával érintett termék kicseréléséig az Eladó a késedelmi kötbér szabályai szerint köteles kötbér fizetésére. 

Hibás teljesítést jelent, ha a termék nem steril, vagy ha a termék rendeltetésszerű használatra nem alkalmas.

5.4. MEGHIÚSULÁSI KÖTBÉR
A 6.1. pontban felsorolt okok miatt az adott megrendeléstől való Vevői elállás vagy azonnali hatályú felmondás esetére egyaránt kötbért kötnek ki az Eladó terhére.

A 6.1. pontban felsorolt elállás vagy felmondás esetén az érintett termékek nettó értékének 20%-a mértékű meghiúsulási kötbért követelhet a Vevő. 

5.5. Tisztában vannak a szerződő felek azzal, hogy a kötbérkövetelés behajtásán túlmenően a Vevő a szerződésszegésből eredő kárának megtérítését is követelheti az Eladótól, a kár összegébe azonban a már behajtott kötbér összege beleszámít.

A kötbér akkor is jár, ha a Vevőnek kára nem merült fel. 

A kötbért a Vevő jogosult a benyújtott számlából visszatartani és azt a végszámla nettó összegéből levonni.

6./ A SZERZŐDÉS MEGSZŰNÉSE, MEGSZÜNTETÉSE

6.1.

A Vevő egyoldalú, írásbeli, az Eladóhoz intézett nyilatkozatával azonnali hatállyal elállhat az adásvételi szerződéstől, amennyiben korábbi teljesítés nem történt, vagy elállhat az adott megrendeléstől vagy azonnali hatállyal felmondhatja a szerződést, ha:

· az Eladó az egyes résszállításokkal több mint 10 napot késett;

· szállítási kötelezettség teljesítésének késedelme vagy elmulasztása, amennyiben ilyen szerződésszegési eset második alkalommal is megismétlődnék, 

· a leszállított termék minőségi fogyatékossága esetén, de akkor is ha kiderül, hogy a termék típusában (rendszerében) nem felel meg az 1./ pont szerinti ajánlatban, foglalt minőségi követelményeknek, a Vevő a jelen szerződésben szabályozott mértékű minőségi kötbért és/vagy kártérítési igényt érvényesíthet, és amennyiben rendszerbeli minőségi eltérést tapasztalna, úgy érdekmúlásának igazolása nélkül az adott rendeléstől nyomban elállhat, vagy azonnali hatállyal felmondhatja a szerződést, meghiúsulási kötbért és kártérítést követelhet,

· Ha az eladó a minőségi hibás terméket a hibabejelentést követő 10 napon belül nem cseréli ki, a Vevőnek jogában áll a le nem szállított árucikkek tekintetében a megrendeléstől elállni és az adott terméket harmadik személytől beszerezni az Eladó költségére. Ebben az esetben a harmadik személynek fizetett ár, valamint valamennyi, a szállítással, beszerzéssel kapcsolatban felmerülő költségek kiterhelhetőek az Eladó részére.

· a fizetési haladék időtartamának leteltét követően amennyiben az Eladó fizetésképtelenné vált, öncsődöt jelentett illetve ellene csődöt jelentettek be, felszámolási eljárás folyik ellene; kivéve a Cstv. 11. § (2) bekezdés pontjában foglaltakat;
· az Eladó szerződésellenesen beszüntette szállításait.

Ha a Vevő a szerződést a fenti bármely okból megszünteti egyoldalú nyilatkozatával, az Eladó nem jogosult a Vevőtől további kifizetéseket követelni.

6.2. A Vevő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

A fentiek szerinti felmondás esetén az Eladó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

Irányadók a Kbt. 142. § rendelkezései.

A Vevő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. §-ban foglalt feltételek fenn nem állása miatt új közbeszerzési eljárást kell lefolytatni;

b) az ajánlattevő nem biztosítja a 138. §-ban foglaltak betartását, vagy az ajánlattevőként szerződő fél személyében érvényesen olyan jogutódlás következett be, amely nem felel meg a 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

A Vevő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

7./
Az Eladót az érvényes jogszabályok szerinti módon titoktartási kötelezettség terheli a szerződés teljesítése során a Vevővel, annak tevékenységével kapcsolatban tudomására jutó mindennemű adat, információ, ismeret vonatkozásában. E titoktartási kötelezettség kiterjed az Eladó alkalmazottaira, munkatársaira, beszállítóira, akiket tevékenységük megkezdése előtt köteles az Eladó a titoktartásra hitelt érdemlően figyelmeztetni.

Az Eladó a Vevő engedélye nélkül harmadik félnek nem hozhatja tudomására a szerződés, illetve azzal kapcsolatban bármely más dokumentáció vagy információ adatait.

A másik fél előzetes jóváhagyása nélkül titkos információt egyik fél sem tehet közzé, harmadik személy rendelkezésére nem bocsáthat, kivéve ha ezt hatályos és érvényes jogszabály alapján valamely bíróság vagy más hatóság kötelező érvénnyel elrendeli.

Az Eladó kifogástalan teljesítéséről a teljes termékmennyiség átadás-átvételét követően a Vevő írásban nyilatkozik. A Vevő e nyilatkozattal felhatalmazza az Eladót, hogy az adott termékek Vevő részére történő leszállítása vonatkozásában a Vevőt referencialistáján feltüntesse és ezt - előzetesen írásban egyeztetett módon – marketingtevékenységében felhasználhassa. A Vevő a leszállított termékek megfelelőségéről referenciát kizárólag a termék felhasználását követően állít ki.

A Vevő a Kbt. 35. § (8)-(9) és 138. § alapján a közbeszerzési eljárásban történő ajánlattételt nem köti gazdálkodó szervezet alapításához, továbbá nem teszi kötelezővé, sem lehetővé, hogy a nyertes ajánlattevő(k) a szerződés teljesítése érdekében gazdálkodó szervezetet hozzanak létre.

A külföldi adóilletőségű Eladó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezheti a rá vonatkozó adatokat az országok közötti jogsegély igénybevétele nélkül.

Jelen szerződésben nem szabályozott kérdések tekintetében az 1./ pontban foglaltaktól függően vagy az Eladó elfogadott ajánlata tartalmát tekintik a felek irányadónak azzal, hogy tételes jogszabályi rendelkezésként a Közbeszerzési Törvényt és a Magyar Polgári Törvénykönyv idevonatkozóan megfelelő szabályait fogják alkalmazni.

A Vevőnek és az Eladónak meg kell tennie mindent annak érdekében, hogy közvetlen tárgyalásokon békés úton rendezzenek minden olyan nézeteltérést, vagy vitát, amely közöttük a szerződéssel kapcsolatban merül fel.

Vevő szerződéses kötelezettséget azzal a bontó feltétellel vagy arra az esetre rögzített felmondási joggal vállal, hogy amennyiben a beszerzés tárgyára vonatkozóan a központosított közbeszerzési rendszerben vagy a fenntartó általi térségi szinten összevont közbeszerzés keretében keretmegállapodás vagy -szerződés kerül megkötésre, a központosított közbeszerzés vagy a fenntartó általi térségi szinten összevont közbeszerzés keretében valósítja meg a beszerzését, Vevőnek semmilyen hátrányos következménye nem származhat a szerződés felmondásából.

8./A szerződés csak a szerződő felek közös megegyezésével, írásban a Kbt. 141. §-ának figyelembevételével módosítható.

Ezt az adásvételi szerződést a szerződő felek mint akaratukkal és nyilatkozataikkal mindenben megegyezőt helybenhagyólag aláírták.

Kelt: ....................................., 2016. ............................

Dr. Ofner Péter

Főigazgató főorvos

mint Vevő




          mint Eladó

Budapest, ………………………….

Dr. Ofner Péter

Főigazgató főorvos

            mint Vevő




          mint Eladó
III. NYILATKOZATMINTÁK 

FEDLAP
ÉRTESÍTÉS DOKUMENTÁCIÓ LETÖLTÉSÉRŐL

Cell saver szettek beszerzése
Dokumentációt letöltő neve:


………….………..…………………………………….…….

Dokumentációt letöltő székhelye:

…..…………………………………….………..…………....

Adószáma és/vagy cégjegyzékszáma: 

…..…………………………………….………..…………....

Telefonszáma:

…..…………………………………….………..…………....

Telefaxszáma:

…..…………………………………….………..…………....

E-mailcíme:_

…..…………………………………….………..…………....

Alulírott nyilatkozom, hogy a dokumentációt a fenti tárgyú közbeszerzési eljárásban a Gottsegen György Országos Kardiológiai Intézet honlapjáról letöltöttem.

…………………., 2016. ………


................................................................


(cégszerű aláírás a kötelezettségvállalásra


jogosult/jogosultak részéről)

Az ajánlattevő neve: 

A közbeszerzési eljárás tárgya: „Cell saver szettek beszerzése”
A részek megjelölése melyekre ajánlatot tesz: 

FELOLVASÓLAP

„Cell saver szettek beszerzése”
Az ajánlattevő/ajánlattevők
 neve:


………….………..…………………………………….………………………………..

Ajánlattevő(k) székhelye:…..…………………………………….………..…………..

  …………………………………………………………………

Cégjegyzék száma: ...................................................................

Kapcsolattartó neve: ……………………………………………………………........

Tel. száma:……………………………………………….……………

Fax:……………………………………………………………………

E-mail címe:…………………………………………………………..

	Rész sor-száma
	Nettó Ft ellenérték összesen

	1.
	

	2.
	


Dátum:

………..……………….

    (cégszerű aláírás) 

KERESKEDELMI AJÁNLAT

„Cell saver szettek beszerzése”
Az ajánlattevő/ajánlattevők
 neve:


………….………..…………………………………….………………………………..

Ajánlattevő(k) székhelye:…..…………………………………….………..…………..

  …………………………………………………………………

Cégjegyzék száma: ...................................................................

Kapcsolattartó neve: ……………………………………………………………........

Tel. száma:……………………………………………….……………

Fax:……………………………………………………………………

E-mail címe:…………………………………………………………..

	Rész sor-száma
	Rész megnevezése
	Igényelt darab-szám
	Nettó Ft ellenérték / db
	Bruttó Ft ellenérték / db
	Nettó Ft összesen
	Bruttó Ft ellenérték összesen
	Megajánlott termék neve és kódszáma

	1.
	 Tartály 
	200
	
	
	
	
	

	 
	 Vérsejtszeparáló

	 Szívó szett 
	206
	
	
	
	
	

	2.
	 Tartály 

	Vérsejtszeparáló

	 Szívó szett 
	130
	
	
	
	
	


Dátum:

………..……………….

    (cégszerű aláírás) 

MEGÁLLAPODÁS

közös ajánlattételről

„Cell saver szettek beszerzése”
a(z)……………………………………... (cégnév, székhely)…………………………………..

valamint

a(z)……………………………………... (cégnév, székhely)……………………………..…. a

Kbt. 35. §-a alapján közösen teszünk ajánlatot.

Ezennel kijelentjük, hogy az ajánlattételi felhívásban és a dokumentációban foglalt valamennyi feltételt megismertük, megértettük és azokat jelen nyilatkozatunkkal elfogadjuk.

Ennek megfelelően a szerződést – amennyiben, mint nyertes ajánlattevő kiválasztásra kerülünk – 

nettó ………………………………… Ft, azaz ……………………………………………. Ft

ellenszolgáltatási összeg(ek)ért teljesítjük.

Egymás közötti és külső jogviszonyunkra a Polgári Törvénykönyv 6:29-30.§-ában és 6:498-513. §-ában foglaltak az irányadóak. 

Közös akarattal ezennel úgy nyilatkozunk, hogy a nevünkben történő kötelezettségvállalásra a(z) …………………………………………. (cégnév, székhely) ………………….……… (név) ………………………………………….. teljes jogkörrel jogosult.

Tudomásul vesszük, hogy a közbeszerzés tárgya megvalósításával összefüggő szerződéses feladataink teljesítésekor, mint közös ajánlattevőket, egyetemleges felelősség terhel. 

A teljesítés igazolás alapján kiállított számla(k) ellenértékét kérjük a (pénzintézet megnevezése) ……………………………… által vezetett …………………………… számú számlára utalni szíveskedjenek. 

A beszerzés tárgyának megvalósítása során felmerülő feladatokat egymás között az alábbiak szerint osztjuk fel:

„A. cég” feladatkörében
„B. cég” feladatkörében

1. .………………………………………..
1. …………………………………………

2. ………………………………………...
2. …………………………………………

3. ………………………………………...
3. …………………………………………

4. ………………………………………...
4. …………………………………………

5. …………………………………………
5. …………………………………………

stb. ………………………………………
stb. ………………………………………..

…………………………2016. ………………

„A. cég”


….……………………………………… 


(cégjegyzésre jogosult/jogosultak, vagy 


meghatalmazott/meghatalmazottak aláírása)

„B. cég”


….……………………………………… 


(cégjegyzésre jogosult/jogosultak, vagy 


meghatalmazott/meghatalmazottak aláírása)

1 Felhívjuk szíves figyelmüket, hogy a közös ajánlattevőket képviselő egyik ajánlattevő megnevezése nem mentesíti a többi ajánlattevőt a nyilatkozatok, igazolások, dokumentumok külön-külön történő benyújtása alól, amelyeket jogszabály vagy Ajánlatkérő így kér benyújtani.

AJÁNLATTEVŐI NYILATKOZATOK
„Cell-saver szettek beszerzése”

1)
....................................... [név és cím] mint Ajánlattevő kijelentjük, hogy miután átvizsgáltuk, megismertük és megértettük a fent megjelölt közbeszerzési eljárás ajánlattételi felhívását és az ajánlatkérési dokumentáció minden dokumentumát, beleértve az esetlegesen kibocsátott kiegészítéseket és módosításokat, valamint az ajánlattevők kérdéseire adott válaszokat, továbbá a szerződéstervezetet, elfogadjuk az azokban megfogalmazott feltételeket. Kijelentjük továbbá, hogy minden, a szerződéses kötelezettségek teljesítésében közreműködő partnerrel, Megbízottal, alvállalkozóval, szervezettel és személlyel megfelelő megállapodásokra jutottunk.

2)
Amennyiben ajánlatunkat elfogadják, kötelezettséget vállalunk az Ajánlatkérővel, mint Megbízóval a szerződés megkötésére és az előírt teljesítési határidőre történő maradéktalanul teljesítésére, a megkötendő szerződésnek megfelelően a tárgyi feladat ellátásáért a felolvasólapon szereplő ellenszolgáltatásért.

3) Ajánlattevő a 2004. évi XXXIV. tv. alapján *

1.  mikrovállalkozás
2.  kisvállalkozás

3.  középvállalkozás

4. nem tartozik a törvény hatálya alá.

4) Ezúton nyilatkozom, hogy az ajánlattevő nem tartozik a felhívásban előírt Kbt. 62. § (1) g)-k) és m) pont szerinti kizáró okok hatálya alá.

Nyilatkozom továbbá, hogy az ajánlattevő olyan társaságnak minősül, melyet 

· nem jegyeznek szabályozott tőzsdén;

Mivel az ajánlattevőt nem jegyzik szabályozott tőzsdén, a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (a továbbiakban: pénzmosásról szóló törvény) 3. § r) pont ra)-rb) vagy rc)-rd) alpontja szerint definiált valamennyi tényleges tulajdonos neve és állandó lakóhelye: ...

vagy

Ezúton nyilatkozom, hogy az ajánlattevőt nem jegyzik szabályozott tőzsdén és nincs a pénzmosásról szóló törvény 3. § r) pont ra)-rb) vagy rc)-rd) alpontja szerinti tényleges tulajdonosa.

vagy 

· amelyet szabályozott tőzsdén jegyeznek.

Nyilatkozom, hogy van olyan jogi személy vagy személyes joga szerint jogképes szervezet, amely az ajánlattevőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik. Ez a szervezet: ... ... (cégnév, székhely). Nyilatkozom továbbá, hogy ezen szervezet vonatkozásában a Kbt. 62. § (1) bekezdés k) pont kc) alpontjában hivatkozott kizáró feltétel nem áll fenn.

vagy

Nyilatkozom, hogy nincs olyan jogi személy vagy személyes joga szerint jogképes szervezet, amely az ajánlattevőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik. 

Az alvállalkozó és adott esetben az alkalmasság igazolásában résztvevő más szervezet vonatkozásában ezúton nyilatkozom arról, hogy az érintett gazdasági szereplők vonatkozásában nem állnak fenn az eljárásban előírt kizáró okok.

5) Alulírott a tárgyi  eljárásban nyilatkozom, hogy a közbeszerzésnek az a része, amelynek teljesítéséhez ALVÁLLALKOZÓT veszünk igénybe:

a) a közbeszerzésnek az a része (részei), amelynek teljesítéséhez az ajánlattevő (alvállalkozót kíván igénybe venni (a nyilatkozatot nemleges tartalommal is be kell nyújtani!): ...

b) az ezen részek tekintetében igénybe venni kívánt és az ajánlat benyújtásakor már ismert alvállalkozók: ...

6) Alulírott a tárgyi eljárásban nyilatkozom, hogy az előírt alkalmassági követelményeknek NEM más szervezet (vagy személy) kapacitására támaszkodva kívánunk megfelelni. 

vagy 

Alulírott a tárgyi eljárásban nyilatkozom, hogy az előírt alkalmassági követelményeknek MÁS SZERVEZET (VAGY SZEMÉLY) KAPACITÁSÁRA TÁMASZKODVA kívánunk megfelelni. 

Ebben az esetben meg kell jelölni ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt vagy követelményeket, amelynek igazolása érdekében az ajánlattevő ezen szervezet erőforrására vagy arra is támaszkodik: ...

Csatoljuk az ajánlatban a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

Kelt: ……………………..2016……………………….

………..……………….

    (cégszerű aláírás)

Átláthatósági nyilatkozat

(a nyilatkozatot a szervezetnek, valamint a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezetnek is ki kell töltenie)

Alulírott ……………………………………………………..….(név, beosztás), a

Név: 

Székhely:

Cégjegyzékszám:

Adószám:

képviseletében kijelentem, hogy szervezetünk

a) 
olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik
, 

b) 
olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

ba) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

bb) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

bc) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

bd) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a ba), bb) és bc) alpont szerinti feltételek fennállnak;

c) 
civil szervezet, vízitársulat, amely megfelel a következő feltételeknek:

ca) vezető tisztségviselői megismerhetők,

cb) a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

cc) székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van.

A b) pont alá tartozó gazdálkodó szervezetként tulajdonosi szerkezetünket a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja szerint meghatározott tényleges tulajdonosok megismerhetősége érdekében az alábbiakban bemutatjuk.

Tulajdonosi szerkezetünk: 

(jogi személy vagy jogi személyiséggel nem rendelkező gazdálkodó szervezet esetén cégnév, székhely és cégjegyzékszám, magányszemély esetén név, lakcím, állampolgárság megjelölése szükséges)

……………………………………….…………………………………………………….…..

……………………………………….…………………………………………………….…..

Tényleges tulajdonosaink
:

……………………………………….…………………………………………………….…..

……………………………………….…………………………………………………….…..

c) pont alá eső szervezetként vezető tisztségviselőinket az alábbiakban bemutatjuk.

Vezető tisztségviselőink:

név, lakcím, állampolgárság: ………………………………………….………………………

név, lakcím, állampolgárság: …………………………………….……………………………

A fenti adatok alapján nyilatkozunk, hogy átlátható szervezetnek minősülünk.

Kötelezettséget vállalunk arra, hogy a szervezetünkben bekövetkező, az átláthatóságot befolyásoló változás esetén a változás bekövetkezésétől számított 5 napon belül újabb átláthatósági nyilatkozatot teszünk.
……………………….., 2016. ………………………….

……………………………….

     cégszerű aláírás 

      (név, beosztás)  
IV. SPECIFIKÁCIÓ

Cell-saver szettek beszerzése adásvételi szerződés keretében.
Ajánlatkérő a teljesítés során a felhívásban és a dokumentációban előírt mennyiségektől (az egységár vagy más szerződéses feltételek módosítása nélkül) -30 %-kal eltérhet.

Ajánlatkérő jogosult a megjelölt mennyiségekhez képest mínusz 30 %-ot lehívni, a szerződéses ár vagy egyéb feltételek módosítás nélkül.


1. sz. rész


A GOKI Gyermekszív Központ 1 db. Fresenius C.A.T.S. vérmentesítővel rendelkezik.

Ennek a készüléknek a működtetéséhez egyszerhasználatos szettek szükségesek.

Specifikációk:

1. A gyermekszívműtétek során fellépő vérvesztéskor alkalmazott egyszerhasználatos szettek kompatibilisek legyenek a Fresenius CATS cell-saver készülékkel.

2. Sterilen csomagolt, egyesével elkülönített, részenként is használható egységek legyenek.

3. Szívó szett (ATS =autotransfusion suction line):
Kettőslumenű, infúziós szerelékkel kombinált egység, a műtéti területről alkalmas a vér tartályba juttatására.

4. Tartály (ATR = autotransfusion reservoir)



Kompatibilis legyen a szívó szettel. A tartályhoz csatlakoztatott vákuum segítségével, a szívó szetten keresztül, a műtéti területről a vér, a filterrel ellátott tartályba kerülhessen, képes legyen biztosítani a tárolást, a vérszeparálás megkezdéséig.

A gyűjtő tartály 40 vagy 120mikronos filterrel legyen ellátva

Nagy vérveszteség esetén megfelelő gyűjtőkapacitást tudjon biztosítani, a tartály térfogata 3000ml legyen.

5. Vérsejtszeparáló „centrifuga”( AT =autotransfusion)


A vérsejtszeparáló, az un. „centrifuga egység”, - a Fresenius CATS típusú készülék segítségével -megfelelő program beállítása után- képes legyen a műtéti területről eltávolított vér mosására és szeparálására. Így magas vörösvérsejt tartalmú, heparinos-sóoldattal átmosott, alvadásgátló és hemilitikus számazékoktól mentes, vörösvérsejt koncentrátum adható vissza a betegnek.

Az retranszfúziós zsák 1000 ml magas hematokrit értékű (átlagosan 60 %) mosott saját vörösvértest koncentrátum tárolására alkalmas legyen. 

A retranszfúziós zsákhoz, a vér visszaadásához egyidejűleg két transzfúziós szerelék legyen csatlakoztatható. 

Igényelt mennyiség:

1. Szívó szett (ATS =autotransfusion suction line)

206 db.

2. Tartály (ATR = autotransfusion reservoir)

200 db.
3. Vérsejtszeparáló „centrifuga”( AT =autotransfusion)
166 db.

2. sz. rész


Az Intézet tulajdonát képező Medtronic- AUTOLOG készülékhez


-a készülék folyamatosan kezelje a szívott vért, hogy visszanyerje a saját mosott vörösvértest koncentrátumot /vvt/, és ezt vissza lehessen adni a betegnek,

A készülék vérmentesítését biztosító szettjei:

-sterilen csomagolt, egyesével elkülönített, részenként is használható egységek legyenek,

Szívó szett – 130 db
Kétlumenű infúziós szerelékkel kombinált egység, a műtéti területről képes legyen a vér elszívására a tartályba

Tartály – 108 db
A tartályhoz csatlakoztatott vákuum segítségével, a szívó szettem keresztül a műtéti területről a vér, a filterrel ellátott tartályba kerülhessen, képes legyen biztosítani a vér tárolását, a vér szeparálás megkezdéséig.
A gyűjt tartályban 40 vagy 120 mikronos filterrel az összegyűjtött vér előszűrése történjen. Nagy vérveszteség esetén megfelelő tartalék gyűjtőkapacitást tudjon biztosítani, a tartály térfogata legalább 3000 ml legyen. A gyűjtőtartályhoz intraoperatív két darab kétlumenű szívó csatlakoztatható legyen. A tartályban lévő vákuumot fali csatlakozóról szabályozhatóan lehessen biztosítani. 

Vérsejtszeparáló „centrifuga” – 104 db
A vérsejtszeparáló „centrifuga” egység, a készülék segítségével, a megfelelő mosó program beállítása után képes legyen folyamatosan elvégezni a műtéti területről visszaszívott vér szétválasztását. A mosó program a szívott vér folymatos kezelése a mosott vvt. transzfúzióra való visszanyerés érdekében alkalmazzuk. 
Legyen lehetőség többféle mosó program közül választani.
A magas színvonalú mosás min. 25 ml/perc, ez alacsony vérveszteségnél.
Minőségi mosás min. 35 ml/perc, ez a standard program. Magas áramlású mosás min. 50 ml/perc, ezt magas vérveszteségnél. Így magas vörösvérsejt tartalmú, heparinos-sóoldattal átmosott, alvadásgátló, és hemolitikus származékoktól mentes, saját vörösvérsejt massza adható vissza a betegnek.
A retranszfúziós zsák 1000 ml, magas hematokrit értékű (átalgosan 50-60 %) mosott saját vörösvértest koncentrátum tárolására alkalmas legyen. 
A retranszfúziós zsákhoz, a vér visszaadásához egyidejűleg két transzfúziós szerelék legyen csatlakoztatható. 


� Közös ajánlattétel esetén valamennyi közös ajánlattevőt meg kell nevezni, kiemelve a képviseletre feljogosított közös ajánlattevőt.


� Közös ajánlattétel esetén valamennyi közös ajánlattevőt meg kell nevezni, kiemelve a képviseletre feljogosított közös ajánlattevőt.


� Nem kell nyilatkoztatni a büntetés-végrehajtási gazdasági társaságokat (bv. kft.-ket) valamint nem kell alkalmazni a nyilatkozatot, a szerződéskötő fél költségvetési szerv, köztestület, helyi önkormányzat, nemzetiségi önkormányzat, társulás, egyházi jogi személy, olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, nemzetközi szervezet, külföldi állam, külföldi helyhatóság, külföldi állami vagy helyhatósági szerv, az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság


� r) tényleges tulajdonos:


r)tényleges tulajdonos:


ra)  az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a � HYPERLINK "http://uj.jogtar.hu/" �Polgári Törvénykönyvről� szóló� HYPERLINK "http://uj.jogtar.hu/" �2013. évi V. törvény� (a továbbiakban: � HYPERLINK "http://uj.jogtar.hu/" �Ptk.�) � HYPERLINK "http://uj.jogtar.hu/" �8:2. § (4) bekezdésében� meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,


rb)� HYPERLINK "http://uj.jogtar.hu/" \l "lbj13id1394623450370" � � az a természetes személy, aki jogi személyben vagy jogi személyiséggel nem rendelkező szervezetben - a � HYPERLINK "http://uj.jogtar.hu/" �Ptk. 8:2. § (2)� bekezdésében meghatározott - meghatározó befolyással rendelkezik,


rc) az a természetes személy, akinek megbízásából valamely ügyleti megbízást végrehajtanak,


rd) alapítványok esetében az a természetes személy,


1. aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták,


2. akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy


3. aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár, továbbá


re) az ra)-rb) alpontokban meghatározott természetes személy hiányában a jogi személy vagy jogi személyiséggel nem rendelkező szervezet vezető tisztségviselője;

